تورکیه-‌نین اتومبیل صنایعسی 2023-جو ایلین ایلک 6 آییندا 17 میلیارد 337 میلیون دو‌لارلیق صادرات حیاتا کئچیریب.
اولوداغ اتومبیل صنایعسی صادراتچیلاری بیرلیگیندن (OİB) وئریلن معلوماتا گؤره، تورکیه اتومبیل صنایعسی ژوئن  آییندا اوولکی ایلین عینی دؤورونه گؤره 9 فایز آرتیملا 3 میلیارد دو‌لارلیق صادرات ائدیب.
ایلین ایلک 6 آییندا اتومبیل صنایعسی‌نین صادراتی 13،7 فایز آرتا‌راق 17 میلیارد 337 میلیون دو‌لار اولوب.
ژوئن آییندا اؤلکه‌لره گؤره ان چوخ صادرات فرانسایا ائدیلیب. بو آی فرانسایا صادرات بیر اوولکی ایلین عینی دؤورونه گؤره 10 فایز آرتا‌راق 400 میلیون دو‌لارا چاتیب.
سئکتورون ان بؤیوک بازاری اولان، لاکین ژوئن آییندا ایکینجی یئرده اولان آلمانیایا صادرات حجمی 4 فایز آزالا‌راق 388 میلیون دو‌لار اولوب.
اوچونجو ان بؤیوک بازار اولان بؤیوک بریتانیایا صادراتین مبلغی 284 میلیون دو‌لار تشکیل ائدیب.
